**[Usmernenie k poskytovaniu dotácie na podporu výchovy k stravovacím návykom dieťaťa](http://www.msbratislavska.sk/files/other/dokumenty/2021/usmernenie_k_poskytovaniu_dotyycie_na_podporu_vyychovy_k_stravovacyym_nyyvykom_dieyyayya.docx)**

Dňa 01.08.2021 nadobudli účinnosť právne úpravy zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov (ďalej len ,,zákon o dotáciách") a zákon č. 595/2003 Z. z. o dani z príjmov v znení neskorších predpisov.

Vyššie uvedené právne úpravy od nového školského roku 2021/2022 prinášajú nasledovné zmeny v poskytovaní dotácií na stravu:

* **ukončenie plošného poskytovania dotácií na stravu** v ZŠ a v poslednom ročníku MŠ **a doplnenie novej skupiny detí,** ktoré majú nárok na poskytnutie dotácie**.**
* **novou skupinou detí,**na ktoré bude možné poskytnúť dotáciu na stravu sú deti, ktoré žijú v domácnosti, ktorej členovia si **neuplatnili, alebo nemohli uplatniť nárok na daňový bonus.**

V nadväznosti na uvedené dochádza k zmene **okruhu oprávnených detí a dotácia sa poskytuje:**

* v zmysle § 4 ods. 3 písm. a) zákona o dotáciách na každé dieťa, ktoré navštevuje MŠ  
  alebo ZŠ a v MŠ alebo v ZŠ je najmenej 50 % detí z domácností, ktorým sa poskytuje pomoc v hmotnej núdzi;
* v zmysle § 4 ods. 3 písm. b) zákona o dotáciách na dieťa, ktoré navštevuje MŠ alebo ZŠ  
  a žije v domácnosti, ktorej sa poskytuje pomoc v hmotnej núdzi (ďalej len „dieťa v HN“) alebo ktorej príjem je najviac vo výške životného minima (ďalej len „dieťa v ŽM“),
* v zmysle § 4 ods. 3 písm. c) zákona o dotáciách na dieťa, ktoré navštevuje poslednýročník MŠ alebo ZŠ a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti podľa osobitnéhopredpisu 1 (ďalej len „deti bez daňového bonusu), táto skutočnosť sa žiadateľovi podľa § 4ods. 4 preukazuje čestným vyhlásením.

**Zvyšuje sa suma**dotácie na stravu na **1,30 € na každý deň,**v ktorom sa dieťa zúčastnilo výchovno-vzdelávacej činnosti v MŠ alebo vyučovania v ZŠ a odobralo stravu.

**V prípade uplatňovania dotácie je potrebné materskej škole predložiť jeden z dokladov:**

**- potvrdenie, že dieťa žije v domácnosti, ktorej sa poskytuje pomoc v hmotnej núdzi,**

**- potvrdenie, že dieťa žije v domácnosti, ktorej príjem je najviac vo výške sumy životného minima,**

**- čestné vyhlásenie o neuplatnení nároku na sumu daňového zvýhodnenia na vyživované dieťa [cestne\_vyhlasenie.docx](https://cloud7d.edupage.org/cloud?z%3AcDvEa7eLNZDM4z3RCVZfsyB5XWedXvr9p8SFAuJ%2BizWbYs9iXNklhVOko8LKVFvQ)**